ΓΡΑΠΤΗ ΕΡΩΤΗΣΗ E-2401/01

υποβολή: Erik Meijer (GUE/NGL) προς το Συμβούλιο

(28 Αυγούστου 2001)

Θέμα: Εμπάργκο στις πωλήσεις όπλων για να σταματήσουν οι συνεχιζόμενες εχθροπραξίες μεταξύ των αντιμαχομένων ομάδων στην Λαϊκή Δημοκρατία του Κονγκό

1. Γνωρίζει το Συμβούλιο ότι ο Ολλανδόςπουργός Εξωτερικών απαντώντας στην ερώτηση με αριθμό 1533 που τέθηκε στο Ολλανδικό Κοινοβούλιο σχετικά με τις νέες εντάσεις που σημειώνονται στη Λαϊκή Δημοκρατία του Κονγκό (Κινσάσα) ανέφερε κατά λέξη τα εξής: Η Ολλανδία, σε ευρωπαϊκό επίπεδο, έχει ζητήσει επανειλημμένως να εφαρμοσθεί εμπάργκο στις πωλήσεις όπλων στην περιοχή. Δυστυχώς όμως, το ζήτημα δεν τυγχάνει πλήρουςποστήριξης εντός της ΕΕ·

2. Πώς μπορεί ναπάρξει ειρηνική διευθέτηση της κατάστασης στο δυτικό τμήμα του Κονγκό εφόσον οι αντιμαχόμενες ομάδες του εσωτερικού και οι εξωτερικές δυνάμεις παρέμβασης μπορούν συνεχώς ναπολογίζουν σε εισροή όπλων που συμβάλει στην διαρκή μετακίνηση των ορίων των ζωνών επιρροής·

3. Η ευρείας κλίμακας εξόρυξη του σημαντικού για την κινητή τηλεφωνία και τουςπολογιστές ορυκτού coltan από την επαρχία Κιβού — ευρισκόμενηπό τον έλεγχο της Ρουάντα — και τα έσοδα που εξασφαλίζονται τοιουτοτρόπως επαρκούν ώστε οι τοπικοί ηγέτες να προβαίνουν σε σημαντικές αγορές όπλων·

4. Έχει το Συμβούλιο πληροφορίες σχετικά με την προέλευση των όπλων και παραλαμβάνονται από επιχειρήσεις που είναι εγκατεστημένες στα κράτη μέλη της Ευρωπαϊκής Ένωσης·

5. Ποιοι είναι οι λόγοι για τους οποίους δεν έχει μέχρι στιγμής κηρυχθεί εμπάργκο εξ ονόματος της ΕΕ·

6. Προτίθεται άραγε το Συμβούλιο να κηρύξει βραχυπρόθεσμα εμπάργκο στις πωλήσεις όπλων προκειμένου να σταματήσουν η συνεχιζόμενη αιματοχυσία, οι καταστροφές και το κύμα προσφύγων·

Απάντηση

(6 Δεκεμβρίου 2001)

1. Το Συμβούλιο σημείωσε την απάντηση που έδωσε ο Υπουργός Εξωτερικών των Κάτω Χωρών σε ερωτήσεις μελών του ολλανδικού Κοινοβουλίου (αριθ. 1533).

2. Το Συμβούλιο επαναλαμβάνει ότιποστηρίζει σθεναρά τη Συμφωνία της Λουσάκα ως συναινετική βάση για την επίτευξη ειρήνης στη Λαϊκή Δημοκρατία του Κονγκό και στην όλη περιοχή. Κατά το Συμβούλιο, οι δυνατότητες επίτευξης ειρηνικής λύσης στο Ανατολικό Κονγκό καθώς και στη λοιπή ΛΔΚ εξαρτώνται από τα ακόλουθα τρία στοιχεία: πλήρη, οριστική και άνευ όρων αποχώρηση ξένων στρατευμάτων από τη χώρα, πλήρη εφαρμογή του προγράμματος ΑΑΕΕΕ (αφοπλισμού, αποστράτευσης, επανένταξης, επαναπατρισμού και επανεγκατάστασης) και επιτυχή έκβαση του εσωτερικού διαλόγου στο Κονγκό.

3. Η έκθεση της ομάδας εμπειρογνωμόνων των Ηνωμένων Εθνών σχετικά με την εκμετάλλευση των φυσικών πόρων και άλλων μορφών πλούτου της Λαϊκής Δημοκρατίας του Κονγκό αναμένεται να δημοσιευθεί προσεχώς. Η έκθεση αυτή θα βοηθήσει ώστε τα μέλη του ΟΗΕ και η ΕΕ να έχουν τεκμηριωμένη άποψη σχετικά με τα προβλήματα που έθιξε ο αξιότιμος βουλευτής.

4. Το Συμβούλιο δεν έχει γνώση της προέλευσης των όπλων που πωλούνται παράνομα στην περιοχή. Υπενθυμίζει ότι τα κράτη μέλη της ΕΕ δεσμεύονται από τον Κώδικα Συμπεριφοράς του 1998 όσον αφορά τις εξαγωγές όπλων, καθώς και τη δήλωση της ΕΕ της 18ης Ιουνίου 1999 σχετικά με τη ροή όπλων προς και εντός της περιοχής των Μεγάλων Λιμνών, στην οποία η ΕΕ τονίζει ότι είναι αποφασισμένη να εφαρμόσει αυστηρά τον κώδικα αυτό.

5. Το Συμβούλιο είναι της γνώμης ότι έχουν σημειωθεί εξελίξεις στην εν λόγω περιοχή και, κατά συνέπεια, αντί για εμπάργκο όπλων, η διεθνής κοινότητα πρέπει ναποστηρίξει και να χρηματοδοτήσει την ειρηνευτική διαδικασία. Τον Μάιο του 2000 το Συμβούλιο έδωσε εντολή στις αρμόδιεςπηρεσίες του να εξετάσουν κατά πόσον ήταν σκόπιμο το εμπάργκο όπλων όσον αφορά τα αντιμαχόμενα μέρη και να καθορίσουν μέτρα κατά των παράνομων συναλλαγών και δραστηριοτήτων που συνδέονται με τη διαμάχη. Αυτή η εντολή συζητήθηκε εκτενώς και το Φεβρουάριο του 2001 το Συμβούλιο δήλωσε ότι θα εξετάσει κατάλληλα μέτρα τα οποία θα μπορούσαν να επιβληθούν εάν τα μέρη δεν τηρήσουν τις δεσμεύσεις τους δυνάμει της Συμφωνίας της Λουσάκα και συναφών αποφάσεων του Συμβουλίου Ασφαλείας των Ηνωμένων Εθνών.